open-index/open-wikipedia-markdown huggingface dataset:
Anabah Thomas Winsum

**Thomas Winsum Anabah** (wɔwoo no Ebɔw 7, 1975) yɛ Ghana Amanyɛnyi na anesthesiologist a mprempren yi ɔsom dɛ Mbrahyɛbaguanyi dze ma Garu Mpasuar a ɔwɔ Etsifi Epuei Mantɔw mu. Afe 2024 Amansan ambatow no mu na wɔdze gyinaa do paaw no wɔ National Democratic Congress (NDC) tsikitsi do.

## ƆBRA AHYƐSE NA NWOMASUA
Wɔwoo Anabah wɔ Ebɔw 1975. Onyaa n’eduryɛ ho adzesua wɔ Cuba, onyaa ne MD wɔ afe 2001 mu na ɔyɛɛ noho tsitsir wɔ eduryɛ a ɔma obi dwonsɔ na dza wɔsan nya(anesthesiology and resuscitation) bio wɔ afe 2007. Afe 2013 mu no, onyaa ntsetsee wɔ eduryɛ mu (Emergency Medical Simulation) wɔ Miami Suapɔn mu. Afe 2016 na 2018 ntam no, onyaa diploma wɔ "Health Management" na "Health Systems Planning" mu wɔ Ghana Institute of Management and Public Administration (GIMPA) hɔ. Ɔsanso wɔ MSc wɔ "Critical Care" mu wɔ Italia suapɔn bi mu.[1]

## EDWUMA
Anabah hyɛɛ n’eduryɛ edwuma ase wɔ Korle-Bu Nkyerɛkyerɛ Ayarsabea na ekyir yi ɔsoom wɔ akandzifo dwumadzi mu wɔ Ridge Ayarsabea na Tamale Nkyerɛkyerɛ Ayarsabea, bea a odzii dwumadzi ahorow a wɔdze edur a ɔma obi dwanse no enyim. Ɔbɛyɛɛ Ridge Ayaresabea a ɔwɔ Nkran no eduryɛ kwankyerɛfo a odzi kan, na ɔhwɛɛ nsakrae a ɔbɛba abɛyɛ ndɛ yi mantamu ayarsabea a wɔdze nkorɔfo kɔ hɔ no so.[2][3] 

Adzesua mu no, ɔyɛ Ɔkyerɛkyerɛfo Panyin na Ɔkyerɛkyerɛfo Panyin nna Panyin a ɔwɔ "Department of Anesthesia" wɔ Suapɔn a Ɔhwɛ Nkɔdo Adzesua Do(University of Decelopment Studies), na ɔaboa ma ɔaayɛ ntsetsee nhyehyɛeɛ a wɔdze ma a wɔdze kum nyimpadua no, a dza ɔka ho nye Nyansahu mu Bachelor of Science a wɔdze sii hɔ wɔ Ayarhwɛfo a Wɔyar Adwen mu nhyehyɛɛ mu.

Amambusɛm mu no, Anabah dzii nkonyim wɔ NDC mbrahyɛbagua primaries mu maa Garu Mpasuar wɔ afe 2024 mu na ɔno ekyir no wɔpaaw no dɛ Mbrahyɛbaguanyi wɔ afe 2024 Ghana amansan abatow no mu. Mprempren yi, ɔsom wɔ Edwumayɛ Boayikuw na Akwahosan Boayikuw mu wɔ Mbrahyɛbagua a ɔtodo Akorɔn(9) a ɔwɔ Ghana Aman a ɔtɔ do anan no mu.[6][1]

**HWƐ IYI SO**

- [./Https://Garu_(Ghana_mbrahyɛbagua_no_mpasuar).org Garu (Ghana mbrahyɛbagua no mpasuar)]. 

- Ghana Mbrahyɛbagua
Sebastian Ngmenenso Sandaare

**Sebastian Ngmenenso Sandaare** (wɔwoo no Sanda 1, 1974) yɛ Ghana Amanyɛnyi naMbrahyɛbagua a Otsia Esuon no wɔ Ghana Kwasafoman a Ɔtɔdo Anan no mu a ogyinaa maa Daffiama-Bussie-Issa Mpasuar a ɔwɔ Etsifi Atɔe Mantɔw mu wɔ National Democratic Congress tsikitsi do.

## Ahyɛse asetsena na nwomasua
Wɔwoo Sandaare wɔ Sanda 1, 1974, wɔ Daffiama, Etsifi Atɔe Mantɔw mu. Onyaa abɔdzin krataa wɔ Kwame Nkrumah Suapɔn a ɔhwɛ Nyansahu na Mfirdwuma do na ɔsan wɔ abɔdzin krataa wɔ Amamfo Akwahosan(Public Health) mu wɔ Ghana Suapɔn mu.[2][3][4]

## Amanyɛsɛm
Sandaare yɛ National Democratic Congress no kuwba na ogyinaa Daffiama-Bussie Issa Mpasuar anan mu wɔ Fourth Republic of Ghana Mbrahyɛbagua a ɔtɔdo esuon na  awɔtwe mu.[3]

### 2016 abatow
Sandaare dze National Democratic Congress tsikitsi sii akan wɔ Daffiama- Bussie Issa mantɔw wɔ mbrahyɛ bagua mu wɔ afe 2016 Ghana amansan abatow no mu na odzii nkonyim wɔ abatoe 8, 569 a ogyina hɔ ma abatow no nyinaa mu 63.93%. Wɔpaaw no sen Lwanga Saanyeh Bagonluri a ofi New Patriotic Party a ɔtwee abatow 4, 776 a ɔnye 35.63% yɛ pɛr na mbrahyɛbagua kandzifo a ɔpɛ dɛ ɔyɛ APC Dunee Lwanga nyaa abatow 59 a ogyina hɔ ma abatow no nyinaa mu 0.44%.

### 2020 abatow
Wɔsanee paaw Sandaare dɛ mbrahyɛbaguanyi maa Daffiama-Bussie Issa (Ghana mbrahyɛbagua Mpasuar) wɔ National Democratic Congress tsikitsi do wɔ afe 2020 Ghana amansan abatow no mu. Wɔdze abatow 10,543 na wɔdze paaw no a ogyina hɔ ma 56.50% sen mbrahyɛbagua kandzifo a ɔpɛ dɛ ɔyɛ New Patriotic Party Nadi Imoro Sanda a ɔtwee abatow 8, 116, a ɔnye abatow no nyinaa mu 43.50% yɛ pɛr.

## Ngyinado
Nikyema Billa Alamzy

**Nikyema Billa Alamzy** (wɔwoo no Fankwa 23, 1985) ɔyɛ Ghananyi amanyɛnyi na Odwumayɛnyi a ɔsom dɛ mbrahyɛbaguanyi dze ma Chiana-Paga Ambatowmpasoa a ɔwɔ Etsifi Boka Mantɔw mu. Wɔtoow amba maa no wɔ 2024 Ghanafo Nyina ambatow mu wɔ National Democratic Congress (NDC) dzin mu.

## Abrabɔ ahyɛse na nwomasua
Alamzy fi Paga a ɔwɔ Etsifi Boka Mantɔw mu wɔ Ghana. Onyaa Master’s degree wɔ Marketing mu fir Ghana Institute of Management na Administration (GIMPA) wɔ Ayɛwoho, 2022 mu.

## Edwumasɛm
Alamzy gyinaa NDC hɔnho ambatow no wɔ 2019 na 2023 mu. Wɔtoow amba yii no kɔr mbrahyɛbaguafie wɔ Mumu, 2024 Ghanafo Nyina ambatow mu na ɔhyɛɛ edwuma ase wɔ Sanda, 2025 mu, odzii Thomas Adda Dali a nna ɔyɛ mbrahyɛbaguanyi ma Chiana-Paga Ambatowmpasoa no ananmu. ɔka nwomasua Beesuom ho na Adansi Beesuom ho wɔ Mbrahyɛbagua a otsia Akron wɔ Ghana Amambu a otsia Anan noho.
Nkyekyεmu:Ghana Mbrahyɛbaguafo 2025–2029
Nkyekyεmu:Ghana Amanyɛnyi
Nkyekyεmu:National Democratic Congress (Ghana) amanyɛfo
Joseph Osei-Owusu

**Joseph Osei-Owusu** (wɔwoo no Sanda 22, 1962, wɔ Bekwai) yɛ Ghana Mbranyimfo, na Amanyɛnyi. Nna ɔyɛ Mbrahyɛbagua no mu Ɔkasafo Abadziekyir a odzi kan wɔ Mbrahyɛbagua a ɔtɔdo Awɔtwe wɔ Ghana Kwasafoman a otsia Anan no mu na nkan mbrahyɛbaguanyi dze ma Bekwai Mpasuar wɔ Ghana Mbrahyɛbagua mu.

## Ɔbra ahyɛse na nwomasua
Sanda 22, 1962 mu na wɔwoo Osei-Owusu na onyaa n'ahyɛse nwomasua wɔ no kurom, Bekwai.[4] Onyaa ne O-level ntoado skuul adzesua wɔ Juaben Ntoado Skuul a ɔwɔ Juaben wɔ Asante Mantɔw mu wɔ afe 1981. Afe 1983 mu no, ɔsanso nyaa ne A-level wɔ Wenchi Ntoafo Skuul mu. Afei ɔkɔr do nyaa Bachelor of Arts (BA) Classics and Law wɔ Ghana Suapɔn mu wɔ afe 1987 mu, Barrister of Law (BL) wɔ Ghana School of Law wɔ afe 1989 mu na Executive master’s degree wɔ Amambu na Akandzi mu wɔ Ghana Institute of Management and Public Administration (GIMPA) wɔ afe 2007 mu.

## Edwuma
Osei-Owusu ayɛ edwuma dɛ mbranyimfo mfe eduonu akrɔn wɔ Ghana ekyir a wɔfrɛɛ no dɛ ɔmbɛyɛ mbranyimfo wɔ afe 1990. Ɔhyɛɛ n’edwuma ase wɔ Yaw Barimah & Co dan mu na ekyir yi ɔdze noho kɔbɔɔ George Sarpong Legal Services, beebi a ɔsɔree bɛyɛɛ Assistant Head of Chambers. Ekyir yi ɔbɛyɛɛ edwumayɛfo panyin (CEO) wɔ Driver and Vehicle Licensing Authority (DVLA), amambu mu paw a onyae wɔ John Agyekum Kufour ber so.[6]

## Ɔkasafo Abadziekyir a Odzi Kan
Wɔpaaw no dɛ Ɔkasafo Abadziekyir a odzi kan wɔ Mbrahyɛbagua a ɔtodo 7 a ɔwɔ Kwasafoman a ɔtodo 4 no mu na wɔsan paaw no wɔ dɛm dzibew no mu maa Mbrahyɛbagua a ɔtodo 8 no. Odzii kan bɛyɛɛ MP wɔ afe 2009 mu, ber a wɔpaaw no a onyaa abatow a ɔfata a wɔtowee nyinaa mu 86.06%.[7]

## Boayikuw ahorow
Mprempren ɔyɛ Hokwan Boayikuw no guamtsenanyi na Boayikuw a Wɔpaaw Hɔn wɔ mbrahyɛbagua no mu nso. Ɔsanso yɛ Standing Orders Committee na Roads and Transport Committee no kuwba.[4]

## Ankorankor asetsena
Osei-Owusu yɛ Kristonyi.

## Ngyinado
Akwasi Boateng

**Akwasi Darko Boateng** yɛ Mbrahyɛbaguanyi dze ma Bosome Freho Mpasuar, Asante Mantɔw mu, Ghana. Ɔayɛ mbrahyɛbaguanyi fitsi Sanda 7, 2021.

## Ɔbra ahyɛse na nwomasua
Yawda, Obiradzi 20, 1967 mu na wɔwoo Boateng na ofi Apewu-Dwumako a ɔwɔ Asante Mantɔw mu wɔ Ghana. Onyaa ne Executive Masters wɔ Aban na akandzifo mu na ne Post Graduate Diploma wɔ Edwumayɛ mu wɔ afe 2018. Ɔsanso nyaa ne Ordinary na Advance levels wɔ afe 1990 na 1993 mu.[1]

## Edwuma
Boateng yɛ Ghana amanyɛnyi. Ɔyɛ mbrahyɛbaguanyi wɔ Bosome Freho Mantɔw mu fitsi Sanda 2021. Ansaana ɔrehyɛn mbrahyɛbagua no mu no, ɔnye Auto-Life Company Limited na Pescourt Hotel yɛɛ edwuma.[3]

## Amanyɛsɛm
Boateng fir edzi wɔ nkonyimdzi mu ber a ɔnam New Patriotic Party (NPP) tsikitsi do sii akan wɔ nyimpa beenu a wɔpɛ dɛ wodzi kan no do wɔ mbrahyɛbagua no Ahyɛse abatow a wɔhyehyɛɛ dɛ wobenya obi a ɔbɛhyɛ NPP anan mu wɔ 2020 Mumu abatow no mu.[4] Nyimpa beenu a ɔpɛ dɛ wosi akan no nye Hon Joyce Adwoa Akoh Dei na Owura Peter Adjei Agyemang. Nhyiamufo 415 a wɔtoow aba no mu no, Boateng dzii nkonyim wɔ abatow a odzi kan no mu ɔnam abatow 191 do tsiaa nyia odzi kan, Agyemang a ɔtoow aba 140 ber a dɛm ber no nna MP a na ɔwɔ tum no, Dei dzii nyia ɔtɔdo ebiasa dze amba 76, amba 8 na wɔpowee. Mumu 7, 2020 mbrahyɛbagua abatow mu no, Boateng nyaa amba 20,401 a ogyina hɔ ma 73.10% wɔ abatow 27,910 a wɔtowee nyinaa mu. Wogyinaa nyia ofii mbrahyɛbagua abatow no mu baa do kaa dɛ ɔyɛ mbrahyɛbaguanyi a wɔapaw no ama Bosome Freho Mpasuar a ɔwɔ Asante Mantɔw mu, Ghana.[8] Mbrahyɛbagua primaries a wɔyɛɛ wɔ afe 2024 mu maa NPP no, Nana Kwame Asafo-Adjei Ayeh dzii no do nkonyim wɔ mbɔdzen a ɔbɔe dɛ obegyina kuw no anan mu. Ayeh nyaa amba 233, na ɔboor Boateng a onyaa amba 187 wɔ abatow a ɔfata a wɔtowee nyinaa mu.[9]

## Boayikuw ahorow
Boateng yɛ Mbaabun, Agodzi na Amambra Boayikuw no kuwba na ɔsan ka Atembu Boayikuw no ho.[1]

## Ankorankor asetsena
Boateng yɛ Kristonyi.[1]

## Adɔyɛ
Kwakwar 2021 mu no, ɔdze edur a wɔdze hohor nsa 2,400, mfir a wɔdze yi tsirnhwi 50 maa hɔn a woyi tsir 130, skuul ntar 1,500, hwen akatado 2,400, "sterilize cabinets" 30, mpaboa ndaka 5 na ndadze ndaka 5 maa ekuafo a wɔwɔ Bosome Freho Mpasuar wɔ Asante Mantɔw mu. Ɔsanso dze nwomasua sikakorabea no sii hɔ dɛ ɔdze aba sika a ɔyɛ GHS30,000 bɔhwɛ esuafo a wohia naaso hɔn ho akokwa no na ɔsanso hyɛɛ bɔ dɛ ɔbɔboa GHS20,000 afe biara.[10][11]

## Mboadze
Matthew Opoku Prempeh

| alt =  | caption = Opoku Prempeh wɔ afe 2021 mu | alma_mater = Prempeh KɔlegyiKwame Nkrumah University of Science and TechnologyKennedy School of Government | birth_date =  | birth_place = Pakyi No 2, Ghana | order =  | office = Nkan mbrahyɛbaguanyi dze ma Manhyia Anaafo Mpasuar  | term_start = Sanda 7, 2009 | term_end = Sanda 7, 2025 | office1 = Ɔsoafo a ɔhwɛ Enyinam Ahoɔdzen do | termstart1 = Sanda 7, 2021 - 2024 | predecessor1 = John Peter Amewu | office2 = Minister of Education | termstart2 = Sanda 10, 2017 | termend2 = Sanda 6, 2021 | deputy =  | alongside =  | predecessor =  | successor = Nana Agyei Baffour Awuah | prior_term =  | death_date =  | death_place =  | resting_place =  | resting_place_coordinates =  | birth_name = Matthew Opoku Prempeh | citizenship =  | nationality = [party = [New Patriotic Party | otherparty =  | spouse =  | partner =  | children =  | residence =  | occupation = Amanyɛnyi

**Matthew Opoku Prempeh** (wɔwoo no Esusuow-Aketseaba 23, 1968) yɛ GhanaDatser na Amanyɛnyi. Nna ɔyɛ Ɔmampanyin Abadziekyir ma New Patriotic Party wɔ afe 2024 Ɔmampanyin na Mbrahyɛbagua ambatow no mu. Ɔyɛ nkan Mbrahyɛbaguanyi dze ma Manhyia Anaafo Mpasuar na nkan Nwomasua Soafo wɔ Ghana. Dodow ara nyim no dɛ NAPO, a ogyina hɔ ma no kusum dzin Nana Poku. Ɔsanso som dɛ Enyinam Ahoɔdzen Soafo fitsi afe 2021 kesi afe 2024.
Nelson Kyeremeh

**Nelson Kyeremeh** yɛ Ghana Amanyɛnyi na Ɔhwɛfo. Ɔayɛ mbrahyɛbaguanyi ama Berekum Epuei Mpasuar a ɔwɔ Bono Mantɔw mu fitsi Sanda 7, 2021.

## Ɔbra ahyɛse na nwomasua
Ebɔw 27, 1985 mu na wɔwoo Kyeremeh wɔ na ofi Berekum a ɔwɔ Bono Mantɔw mu wɔ Ghana.[1] Onyaa n'ahyɛse nwomasua adansedzi krataa wɔ afe 2000 mu na ne ntoado skuul adansedzi krataa wɔ afe 2003. Wɔmaa no ne Bachelor of Science abɔdzin krataa wɔ Management Studies (Administration/Management) mu wɔ afe 2012 mu a onyaa Diploma wɔ Ahyɛse Nwomasua mu wɔ afe 2009 mu.[1]

## Edwuma
Kyeremeh yɛ Ɔkyerɛkyerɛfo Panyin Boafo wɔ Ghana Nwomasua Dwumadzibea na ekyir yi ɔyɛɛ Ɔhwɛfo wɔ Agyengoplus Transport and Logistical Service Limited.[1]

## Amanyɛsɛm
Kyeremeh dzii nkonyim dze sii akan dɛ NPP Mbrahyɛbaguanyi a ɔpɛ dɛ ɔyɛ Berekum Apuei Afamu no mu tsiaa MP a odzi tum sesei, Kwabena Twum-Nuamah.[4][5] Ɔsan dzii nkonyim wɔ afe 2020 amansan abatow no mu ɔnam amba 27,731 a onyaa abatow a wɔtowee no nyinaa mu 61.3% ber a NDC mbrahyɛbaguanyi Simon Ampaabeng Kyeremeh nyaa abatow 17,305 a onyaa abatow a wɔtowee no nyinaa mu 38.2% na Independent kandzifo Francis Manu-Gyan nyaa abatow 217 a ɔyɛɛ abatow nyinaa mu 0.5% a wɔatow egu.[6]

## Boayikuw ahorow
Kyeremeh yɛ Members Holding Offices of Profit Committee no baguanyi na ɔka Edwumayɛ na Adan Boayikuw no ho.[1]

## Ankorankor asetsena
Kyeremeh yɛ Kristonyi.[7]

## Adɔyɛ
Ɔberɛfɛw 2021 mu no, ɔdze adzesua ndzɛmba bi maa aban skuu bɛyɛ 41.[8]

## Ngyinado

Nkyekyεmu:Ghana Amanyɛnyi
Nkyekyεmu:New Patriotic Party amanyɛfo
Nkyekyεmu:Ghana Mbrahyɛbaguafo 2021-2025
Geoffrey Kini

**Geoffrey Kini** (wɔwoo no Yawda 1 Sanda 1970) yɛ Ghana amanyɛnyi na mbrahyɛbaguanyi ma Nkwanta Atɔe Ambatow Mpasuar a ɔwɔ Oti Mantɔw wɔ Ghana wɔ National Democratic Congress tsekiti do.

## Abrabɔ ahyɛse na nwomasua
Wɔwoo Geoffrey Kini wɔ Sanda bosoom da ɔtɔ do kor (1) afe 1970 mu na ofir Bakpa New Town a ɔwɔ Oti Mantɔw mu wɔ Ghana. Geoffrey Kini nyaa nye Mfimfini Skuul abɔdzin krataa (Middle School Leaving Certificate - MSLC) wɔ afe 1985, onyaa nye Mfimfini Skuul abɔdzin krataa (2nd Division) a ɔtɔ do ebien wɔ afe 1991 na bye Bachelor's degree abɔdzin krataa wɔ Human resource management mu (2nd Class Upper) wɔ afe 2017 mu. Ɔsan nyaa Bachelor's degree abɔdzin krataa wɔ Aperper Asomdwee na Ahobambɔ (Conflict Peace and Security) mu wɔ afe 2020.

## Edwuma
Geoffrey Kini yɛ adwumayɛfo panyin (CEO) ma Kini Geoffrey. Ɔsan yɛ edwuma dɛ adwumayɛfo kwankyerɛfo panyin (managing director) ma FairCom (Database Technology Edwumakuw) fir afe 1994 kesi afe 2016. Seisei ɔyɛ edwuma dɛ mbrahyɛbaguanyi ma Nkwanta Atɔe Ambatow Mpasuar a ɔwɔ Oti Mantɔw wɔ Ghana wɔ National Democratic Congress tsekiti do.

## N'abrabɔ
Geoffrey Kini yɛ Kristonyi.

## Mboayɛdze

Nkyekyεmu:Nnyimpa a hɔn tse ase
Nkyekyεmu:Ghana Mbrahyɛbaguafo 2021-2025
Isaac Yaw Opoku

**Isaac Yaw Opoku** yɛ Ghana Amanyɛnyi na mbrahyɛbaguanyi dze ma Offinso Anafo mpasuar a ɔwɔ Asante Mantɔw mu wɔ Ghana.

## Ɔbra ahyɛse na nwomasua
Dzifuu 27, 1957 mu na wɔwoo no na ofi Offinso a ɔwɔ Asante Mantɔw mu wɔ Ghana. Ɔwɔ PhD wɔ mycology mu wɔ afe 1993 mu.[1]

## Edwuma
Nna ɔyɛ Ghana Kookoo Nhwehwɛmu Asoɛe a ɔwɔ Cocobod ase no kwankyerɛfo panyin.[1][5][6][7][8]

## Amambu mu edwuma
Ɔyɛ NPP kuwba na mprempren ɔyɛ Offinso Anafo mpasuar MP.[9][10] Afe 2020 Amansan Abatow mu no, odzii nkonyim wɔ mbrahyɛbagua no mu dze abatow 39,971, ber a Yussif Haruna nyaa abatow 19,952.[11]

## Boayikuw ahorow
Ɔyɛ Members Holding Offices of Profit Committee no kuwba na ɔsan yɛ Agodzi, Ndwuma, na Nsrahwɛ Boayikuw no kuwba.[1]

## Ankorankor asetsena
Opoku yɛ Kristonyi.[9]

## Ngyinado
Emmanuel Marfo

**Emmanuel Kwabena Marfo** (wɔwoo no Ayɛwoho 27, 1973) yɛ Ghana Amanyɛnyi a nna ɔyɛ Mbrahyɛbaguanyi wɔ Mbrahyɛbagua a ɔtɔ do Esuon no wɔ Ghana Kwasafoman a Otsia Anan no mu na mprempren yi ɔyɛ  Baguanyi wɔ Mbrahyɛbagua a ɔtɔ do Awɔtwe no wɔ Ghana Kwasafoman a Otsia Anan no mu  a ogyina Oforikrom Mpasuar a ɔwɔ Asante Mantɔw mu a Ghana no anan mu wɔ New Patriotic Party tsikitsi do. Ɔka Kwaa mu Nduadze Nkɔdo Sikakora Nhwɛdo Kuw (Frest Plantation Development Fund Management Board) no ho.

## Ɔbra ahyɛse na nwomasua
Ayɛwoho 27, 1973 mu na wɔwoo Marfo na ofi Bonwire a ɔwɔ Asante Mantɔw mu wɔ Ghana. Onyaa ne Bachelor of Sciences (BSc) wɔ abɔdze mu ndzɛmba do hwɛ (kwaa) na Masters of Sciences (MSc) wɔ kwaa ho nhyehyɛɛ mu wɔ Kwame Nkrumah Suapɔn a ɔhwɛ Nyansahu na Mfirdwuma do (KNUST) wɔ afe 1997 na 2001 mu. Ɔsan nyaa ne Nyansapɛ ho Oduryɛfo (PHD) wɔ ndzɛmba a etwa hɛnho ehyia ho nhyehyɛɛ mu fir Wageningen Suapɔn, Netherlands, wɔ afe 2006 mu.[2][3][4]

## Edwuma
Nna Marfo yɛ nyansahufo tsitsi wɔ "The Council of Scientific & Industrial Research"(CSIR) - (Kwaamu Nhwehwɛmu Asoɛe) a ɔwɔ Fumesua, Kumasi, wɔ Asante Mantɔw mu wɔ Ghana. Mprempren Marfo reyɛ edwuma dɛ mbrahyɛbaguanyi (MP) ma Oforikrom Mpasuar a ɔwɔ Asante Mantɔw mu wɔ Ghana wɔ New Patriotic Party no tsikitsi do.[6][7]

## Amambu asetsena
Marfo sii akan na odzii nkonyim wɔ afe 2016 NPP mbrahyɛbagua primaries mu maa Oforikrom mpasuar a ɔwɔ Asante Mantɔw mu wɔ Ghana. Afe 2020 Ghana amansan abatow mu no, okitsaa Oforikrom Mpasuar mbrahyɛbagua atsenae no mu a onyaa abatow 60,156 ber a NDC mbrahyɛbagua kandzifo Henry Osei Akoto nyaa abatow 24,747 na PNC mbrahyɛbagua kandzifo Muniru Seidu nyaa abatow 545.[8]

## Boayikuw ahorow
Marfo yɛ Etwa HɛnHo Ehyia, Nyansahu na Mfirdwuma Boayikuw no guamtsenanyi;[9] ɔyɛ Bɔbea na Mbofra Boayikuw no kuwba; ɔka Members Holding Offices of Profit Committee no ho na Akwan na Transport Boayikuw no ho.[3]

## Ankorankor asetsena
Marfo yɛ Kristonyi.[3]

Nkyekyεmu:Ghana Amanyɛnyi
Nkyekyεmu:New Patriotic Party amanyɛfo
Paul Apreku Twum Barimah

**Paul Apreku Twum-Barimah** yɛ Ghana Amanyɛnyi na mbrahyɛbaguanyi dze ma Dormaa East Mpasuar a ɔwɔ Bono mantɔw mu wɔ Ghana .

## Mboaedze
Clement Abas Apaak

**Clement Abas Apaak** yɛ Ghananyi amanyɛnyi na mbrahyɛbaguanyi wɔ mbrahyɛbagua a otsia Esuon wɔ Ghana Amambu a otsia Anan no mu na ogyinaa mu maa Buila Anaafo Ambatowmpasoa a ɔwɔ Etsifi Boka Mantɔw mu na ogyinaa National Democratic Congress dzin mu. ɔyɛ Panyin abadziekyir dze ma beesuom ɔyɛ Ghana Mbrahyɛbagua Nwomasua. ɔsan som wɔ Amansan Fotow Beesuom ho.

## Abrabɔ ahyɛse
Ofi Dorninga a ɔwɔ Ghana na Onyaa Bachelor of Arts degree fir Ghana Osuapɔn mu. Dr. Clement Abas Apaak kitsa PhD wɔ arcaeology fir Simon Fraser Osuapɔn mu (SFU), Canada; M.Phil. Wɔ Archaeology Mu fir Bergen Osuapɔn a ɔwɔ Norway; Amanaman Abɔdzin Krataa wɔ Afrikan Archaeology fir Vrije Osuapɔn a ɔwɔ Brussels; na Bachelor of Arts degree wɔ Archaeology na Abakɔsɛm fir Ghana Osuapɔn mu.

## Amanyɛsɛm
Apaak yɛ National Democratic Congress (NDC) amanyɛkuw ba na Builsa Anaafo Ambatowmpasoa a ɔwɔ Etsifi Boka Mantɔw a ɔwɔ Ghana no hɔn mbrahyɛbaguanyi. Okitsa adwempɔw bi dɛ Amansan Osuapɔn mbra no a wotsintsimii no mfaso biara nnyi ho. ɔyɛ Kristosomnyi.
Nkyekyεmu:Ghana Amanyɛnyi
Nkyekyεmu:National Democratic Congress (Ghana) amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Joseph Kwasi Mensah

**Joseph Kwasi Mensah** (wɔwoo no ɔberɛfɛw 18, 1962) yɛ Ghananyi amanyɛnyi a seseiara ɔsom dɛ mbrahyɛbaguanyi dze ma Nkoranza Etsifi Ambatowmpasoa a ɔwɔ Bono Boka Mantɔw a ɔwɔ Ghana. ɔyɛ mbrahyɛbaguanyi wɔ mbrahyɛbagua a otsia Akrɔn wɔ Ghana Amambu a otsia Anan no mu.

## Abrabɔ ahyɛse na nwomasua
Joseph Kwasi Mensah wɔwoo no na ofi Manso a ɔwɔ Bono Boka Mantɔw mu wɔ Ghana. Joseph Kwasi Mensah nyaa na otwaa no mbofraber mu Skuul wɔ afe 1975 mu a ɔno maa noho kwan ma owuraa finimfin Skuul Abɔdzin Krataa (MSLC) wɔ afe 1979 mu, ‘O’ Level (GCE O-Level) wɔ afe 1989 mu na ‘A’ level (GCE A-Level wɔ afe 1990 mu. ɔsɔɔw do a kenyaa n’akyerɛkyerɛ Ntsetsee wɔ afe 1984 mu, Diploma wɔ Business Education (Accounting na Nkontaabu) wɔ afe 1998 mu, Bachelor of Education (B.Ed) - (Accounting & Nkontaabu) afe 2000 mu.

## Edwumasɛm
Joseph Kwasi Mensah yɛ edwuma dɛ Mansin Ghana Nwomasua Asoɛe Nhwehwɛmunyi dzi ma Nkoranza Etsifi Ambatowmpasoa a ɔwɔ Bono Boka Mantɔw mu wɔ Ghana. Joseph Mensah san so yɛ edwuma dɛ mbrahyɛbaguanyi dze ma dze ma Nkoranza Etsifi Ambatowmpasoa a ɔwɔ Bono Boka Mantɔw mu wɔ Ghana.

## N’abrabɔ mu nsɛm
Joseph Kwasi Mensah yɛ Kristosomnyi.
Nkyekyεmu:National Democratic Congress (Ghana) amanyɛfo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
John Oti Bless

**John Oti Bless** (wɔwoo no Fida, Ɔbɛsɛ 19, 1979) yɛ Ghana amanyɛnyi na mbrahyɛbaguanyi ma Nkwanta Epuei Ambatow Mpasuar a ɔwɔ Oti Mantɔw mu wɔ Ghana mbrahyɛbagua a ɔtɔ do akron (9th Parliament)  wɔ National Democratic Congress tsekiti do.

## Abrabɔ ahyɛse na nwomasua
Ɔfir Saboba, kurow bi a ɔwɔ Epuei Mantɔw wɔ Ghana. Ɔkɔɔ Ghana Esuapɔn (University of Ghana), ɔhɔ na onyaa nye Diploma abɔdzin krataa wɔ Mbabun Nkɔdo (Youth Development) wɔ afe 2002 mu. Ɔsan wɔ Master of Arts abɔdzin krataa wɔ Amanfo Nsɛm (Public Affairs).

## Edwuma
Bless yɛ National Democratic Congress kuw munyi. Wɔ afe 2012 mu no, ɔgyina ma Nkwanta Epuei Ambatow Mpasuar agua no wɔ NDC tsekido wɔ Ghana mbrahyɛbagua a ɔtɔ do esia (6th Ghana Parliament) mu na odzii nkonyim.

### Amanyɛsɛm

* Deputy Minister for local government and rural development, October 27, 2016 – January 6, 2017
* Mbrahyɛbaguanyi (Bosoom Sanda 7, 2013 kesi mprɛnprɛn)
* Ɔsan yɛ Ranking Member ma Government Assurance Committee wɔ Ghana Mbrahyɛbagua.
* Ɔsan yɛ Roads and Transport kuw munyi wɔ Mbrahyɛbagua mu.

### Edwuma afoforow
MD, Blessed Pharmacy/Blessed cleansing services, Accra.

## N'abrabɔ
Ɔwar basia a wɔfrɛ no Sika wɔ afe 2018 na ɔwɔ mba anan (4).

## Mboayɛdze

Nkyekyεmu:Nnyimpa a hɔn tse ase
Nkyekyεmu:Ghana
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Vincent Oppong Asamoah

**Vincent Oppong Asamoah** (wɔwoo no Sanda 13, 1966) yɛ Ghana Amanyɛnyi na baguanyi wɔ Mbrahyɛbagua a Ɔtɔ do Awɔtwe wɔ Ghana Kwasafoman a Otsia Anan no mu. Ogyinaa Dormaa Atɔe Mpasuar a ɔwɔ Ahafo Mantɔw mu wɔ National Democratic Congress tsikitsi do. Ɔyɛ nkan Mbaabun na Agodzi Soafo Abadziekyir wɔ Ghana.

## Ankorankor asetsena
Asamoah yɛ Kristonyi (Katoleknyi). Ɔawar na ɔwɔ mba baasa.[2]

## Amanyɛsɛm
Asamoah yɛ Ɔman Demokrasi Mbrahyɛbaguanyi (NDC). Afe 2012 mu no, osii akan wɔ Dormaa Atɔe atsenae no mu wɔ NDC mbrahyɛbagua a ɔtɔdo esia a ɔwɔ Kwasafoman a ɔtɔfo anan no tsikitsi do na odii nkonyim.[2][12][13]

## Boayikuw ahorow
Asamoah yɛ Edwumayɛ na Adan Boayikuw no kuwba a odzi kan na ɔsan ka Ohia a Wɔbɛtsew Ho Nhyehyɛɛ Boayikuw no ho. muni.[1]

## Ahyɛse asetsena na Nwomasua
Sanda 13, 1966 mu na wɔwoo Asamoah. Ofi Nsoatre a ɔwɔ Bono Mantɔw mu wɔ Ghana. Ɔsanso wɔ MBA wɔ Ɔman Edwumayɛ mu wɔ Kwame Nkrumah Suapɔn a ɔhwɛ Nyansahu na Mfirdwuma do, na BA wɔ Oguaa Suapɔn mu.[2]

## Edwuma
Asamoah yɛ asetsena mu edwumayɛfo ansaana orutu mbirika ekedzi amambusɛm wɔ afe 2012 mu. Ɔyɛɛ edwuma wɔ OLAM Ghana limited wɔ Asawinso wɔ Atɔe Mantɔw mu. Wɔpaaw no dɛ Municipal Chief Executive maa Dormaa Mansin fitsi Ebɔwbira 29, 2009, kesii dɛ ɔkaa ntam dɛ MP wɔ Kwasafoman a Otsia Anan no Mbrahyɛbagua a ɔtɔdo esia mu wɔ Sanda 7, 2013.[2][14]

## Mboaedze

Nkyekyεmu:National Democratic Congress (Ghana) amanyɛfo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Augustine Collins Ntim

**Augustine Collins Ntim** (wɔwoo no Fankwa 24, 1964) yɛ Ghana Amanyɛnyi na Nwomasua ho Bemfo. Ɔyɛ baguanyi wɔ He is a member of the Mbrahyɛbagua a ɔtɔdo Esoun no wɔ Ghana Kwasafoman Otsia Anan no mu ogyinaa Offinso Etsifi Mpasuar a ɔwɔ Asante Mantɔw mu anan mu wɔ New Patriotic Party tsikitsi do.

## Ahyɛse asetsena na Nwomasua
Fankwa 24, 1964 mu na wɔwoo Augustine wɔ wɔ kurow bi a wɔfrɛ no Nkenkaasu mu wɔ Asante Mantɔw mu. Ɔwɔ Bachelor of Science abɔdzin krataa na Master of Science abɔdzin krataa wɔ Reproductive Biology mu wɔ Kwame Nkrumah University of Science and Technology. Ɔsanso wɔ adzesua ho adansedzi nkrataa ebien a ofi Harvard Kennedy Skuul mu.[1][4][3][5]Amambu mu edwumaWɔpaaw no dɛ ɔmbɛyɛ mbrahyɛbaguanyi wɔ afe 2009 mu a ɔdze amba bɔbor 3000 dzii nkonyim. Wɔsan paaw no wɔ Sanda 7, 2013 wɔ afe 2012 Ghana Amansan Abatow no ekyir na wɔsan paaw no dɛ ɔbɔkɔ mbrahyɛbagua mu wɔ Sanda 7, 2017 wɔ afe 2016 Ghana Amansan Abatow no ewiei a onyaa abatow a wɔtowee no nyinaa mu 53.15%.[3][6][7] Wɔsan paaw no wɔ afe 2020 Amansan abatow no mu beebi a onyaa abatow a wɔtowee nyinaa mu 48.67%.[8]AdwumafaNna ɔyɛ Mantam Panyin wɔ Ministry of Local Government fitsi afe 2005 kesi afe 2009. Ntim akɔ Ghana mbrahyɛbagua mu fitsi afe 2009 de besi ndɛ.[3] Ɔyɛ Aban Awerɛhyɛmu Boayikuw a ɔhwɛ bɔhyɛ na Awerɛhyɛmu a asomfo dze ma nyinaa baguanyi. Ɔsanso yɛ Akwahosan Boayikuw no kuwba. [9][1][5]

## Boayikuw ahorow
Ɔyɛ Mbabun, Agodzi na Amambra Boayikuw no baguanyi na ɔsan yɛ Members Holding Offices of Profit Committee no kuwba.[4]

## Ankorankor asetsena
Ɔyɛ Kristonyi na ɔawar a ɔwɔ mba beenum.[3][1][5]

## Ngyinado
Mark Kurt Nawaane

**Mark Kurt Nawaane** (Ebɔwbira 27, 1966) yɛ  Ghana Amanyɛnyi na Mbrahyɛbagua a otsia Esuon no wɔ Ghana Kwasafoman a ɔtɔdo Anan no mu baguanyi a ogyino Nabdam Mpasuar a ɔwɔ Etsifi Epuei Mantɔw mu no anan mu wɔ National Democratic Congress hɔn tsikitsi do.

## Ɔbra ahyɛse na nwomasua
Nawaane fi Kongo-Nangodi. Okitsa M.B.A fir Paris Graduate School of Management na M.D. fir Institute of Medicine and Hygiene, St.Petersburg, Russia.[4][5][6]

## Ankorankor abrabɔ
Mark Kurt Nawaane yɛ Kristonyi.[

## Nhwɛdo

Nkyekyεmu:Ghana Amanyɛnyi
Nkyekyεmu:National Democratic Congress (Ghana) amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Kofi Adams

**Kofi Iddie Adams** (wɔwoo no 2 Esusow Aketseaba 1975) yɛ Ghana amanyɛnyi na nna ɔyɛ mbrahyɛbaguanyi ma Buem Ambatow Mpasuar a ɔwɔ Oti Mantɔw mu wɔ afe 2020. Wɔsan tow amba ma no wɔ afe 2024 wɔ National Democratic Congress tsekiti do. Nna ɔyɛ Nhyehyɛɛfo (National Organizer) ma National Democratic Congress.

## Abrabɔ ahyɛse na nwomasua
Wɔwoo Kofi Iddie Adams wɔ bosoom Esusow Aketseaba da ɔtɔ do ebien (2) afe 1975. Ɔfir Teteman, kurow bi ɔwɔ Jasikan Mansin wɔ Oti Mantɔw, Ghana. Ɔnyaa Bachelor of Science abɔdzin krataa wɔ Mmoa ho adesua (Zoology) fir Ghana Esuapɔn (University of Ghana) wɔ afe 2001.

## Edwuma
Nna Adams yɛ ɔkyerɛkyerɛfo wɔ Adisadel College. Ekyir so nna na ɔyɛ kasamafo na kwankyerɛfo panyin ma Ɔmanfo Nsɛm (Spokesperson And Director Of Public Affairs) wɔ kan Ɔmanpanyin Jerry John Rawlings (Rtd) aban mu.

## Amanyɛsɛm
Nna Adams yɛ ɔkyerɛwfo panyin ma National Democratic Congress. Wɔ bosoom Mumu afe 2014 mu no, wɔtow amba ma no dɛ Ɔman Nhyehyɛɛfo (National Organizer) ma National Democratic Congress. Wɔ NDC afe 2016 kuw ambatow mu no, wɔyi no dɛ campaign kwankyerɛwfo ma NDC du-enum (15) kuw mufo kor, a nna Joyce Bawah Mogtari, Felix Kwakye Ofosu, Daniel Ohene Agyekum, Dan Abodakpi, Samuel Ofosu-Ampofo yɛ kuw no mufo na Johnson Asiedu Nketia dɛ guamtsenanyi.

### Mbrahyɛbaguanyi
Nna Adams yɛ Ɔman Ghana mbrahyɛbagua Akontsabu Kuw (Public Accounts Committee) munyi na Ahobambɔ Kuw (Defence and Interior Committee) munyi.

Adams yɛ Ghana Ɔsoafo a ɔhwɛ Agodzi na ahomgye (Sports and Recreation) do fir 7 Kwakwar 2025.

## N'abrabɔ
Adams yɛ Kristonyi.

## Mboayɛdze


## External links

* Kofi Adams talks about the politics in Ghana and his hopes to get into parliament
* Kofi Iddie Adams, GhanaMPs Profile

Nkyekyεmu:Ghana Mbrahyɛbaguafo 2025–2029
Nkyekyεmu:Nnyimpa a hɔn tse ase
Nkyekyεmu:Ghana Amanyɛnyi
Nkyekyεmu:Ghana
Nkyekyεmu:Ghana Mbrahyɛbaguafo 2021-2025
Simon Akibange Aworigo

**Simon Akibange Aworigo** (wɔwoo no 19 Ɔbɛsɛ 1974) yɛ Ghana amanyɛnyi na mbrahyɛbaguanyi ma Navrongo Fininfin Ambatow Mpasuar wɔ Ghana Mbrahyɛbagua ɔtɔ do akron (9) mu wɔ National Democratic Congress (NDC) tsekiti do.

## Abrabɔ ahyɛse na nwomasua
Wɔwoo Aworigo wɔ bosoom Ɔbɛsɛ da a ɔtɔ do duakron (19) afe 1974 wɔ Navrongo a ɔwɔ Etsifi Fam Epuei Mantɔw wɔ Ghana. Onyaa nye Bachelor of Science abɔdzin krataa Cape Coast Suapɔn (University of Cape Coast) wɔ afe 2000, na nye Master of Business Administration abɔdzin krataa fir Leicester Esuapɔn (University of Leicester) a ɔwɔ UK wɔ afe 2014 mu.

## Edwuma
Ansaana Awoorago dze nye ho bɛhyɛ amanyɛsɛm mu no, odzii dwuma ahorow wɔ aban edwumayɛbea ahorow mu, a dwumadzi a ɔka ho nye dɛ kaar ho akontaabufo na sohwɛfo ma Keolis Amey Docklands  a ɔwɔ United Kingdom. Wɔtow amba ma no dɛ mbrahyɛbaguanyi ma Navrongo Fininfin Ambatow Mpasuar wɔ afe 2024 Ghana Ambatow mu wɔ National Democratic Congress (NDC) tsekiti do a onyaa ɔdze amba 26,190 dzi nkonyim wɔ NPP nyi Abdallah Otito Werseh Achuliwor a onyaa amba 12,203 do. Ɔyɛ Nsɛm na Amandzebɔ Kuw (Information and Communications Committee) munyi wɔ Ghana Mbrahyɛbagua mu.

## Mboayɛdze


## Abɔntsen do nkitahodzi
* Official profile on Parliament of Ghana site
Nkyekyεmu:Nnyimpa a hɔn tse ase
Nkyekyεmu:Ghana
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Frederick Yaw Ahenkwah

**Frederick Yaw Ahenkwah** yɛ Ghana  Amanyɛnyi na mbrahyɛbaguanyi wɔ Mbrahyɛbagua a ɔtɔ do Awɔtwe no wɔ Ghana Kwasafoman a Otsia Anan no mu a ogyinaa Jaman Etsifi Mpasuar a ɔwɔ Bono Mantɔw mu wɔ Ghana.

## Ahyɛse asetsena na nwomasua
Obiradzi 24, 1982 mu na wɔwoo Frederick na ofi Sampa a ɔwɔ Bono Mantɔw mu wɔ Ghana. Onyaa ne SSSCE wɔ afe 2000. Ɔsanso nyaa ne Ɔkyerɛkyerɛfo adansedzi krataa wɔ Nyansahu na Mfirdwuma mu wɔ afe 2004. Ɔsan nyaa n'abɔdzin krataa wɔ Kuadwuma Nwomasua mu wɔ afe 2010.[2]

## Edwuma
Frederick yɛ "form master" wɔ Ghana Nwomasua Dwumadzibea.[2]

## Amambu mu edwuma
Frederick yɛ NDC baguanyi na mprempren ɔyɛ Jaman Etsifi Mpasuar MP.[6][7] Odzii nkonyim wɔ mbrahyɛbagua atsenae no mu dze abatow 22,375 ber a NPP mbrahyɛbaguafo a ɔpɛ dɛ ɔyɛ Siaka Stevens nyaa abatow 18,206.[8][9]

## Boayikuw ahorow
Frederick yɛ Hokwan Boayikuw no kuwba na ɔsan ka Asaase na Kwaa Boayikuw no ho. [2]

## Ankorankor asetsena
Frederick yɛ Kristonyi.[6]

## Ngyinado
Williams Okofo-Dateh

**Williams Okofo-Dateh** yɛ Ghana Amanyɛnyi na mbrahyɛbaguanyi ma Jaman Anafo Mpasuar a ɔwɔ Bono Mantɔw mu wɔ Ghana.

## Ɔbra ahyɛse na nwomasua
Ɔbɛsɛ 15, 1981 mu na wɔwoo Williams na ofi Drobo Faaman a ɔwɔ Bono mantɔw mu wɔ Ghana. Onyaa n'ahyɛse nwomasua wɔ afe 1993 mu na onyaa ne SSSCE wɔ General Arts mu wɔ afe 1996. Ɔsanso nyaa n'adansedzi krataa wɔ Nwomasua mu wɔ afe 2001 na ne Degree wɔ Nwomasua mu wɔ Nyimpa dodow na Ebusua Asetsena mu wɔ afe 2007 mu na ɔsan nyaa ne master’s degree wɔ Amanaman Ntam Ebusuabɔ na Mboa mu wɔ afe 2010.

## Edwuma
Williams yɛ okuafo.[5]

## Amambu mu edwuma
Ɔyɛ NDC kuwba na mprempren ɔyɛ Jaman Anafo Mpasuar MP.[6] Odzii nkonyim wɔ mbrahyɛbagua atsenae no mu dze abatow 24,422 ber a Yaw Afful a odzi tum seesei no nyaa abatow 22,519 na CPP mbrahyɛbaguanyi a ɔpɛ dɛ ɔyɛ Samuel Boadu nyaa abatow 165.[7][8]

## Boayikuw ahorow
Ɔyɛ Atembu Boayikuw no kuwba na ɔsan ka Amannɔne Nsɛm Boayikuw no ho.[5]

## Ankorankor asetsena
Williams yɛ Kristonyi.[6]

## Adɔyɛ
Obiradzi 2021 mu no, Williams hyɛɛ ase yɛɛ eburow a wɔyɛ wɔ Jaman Anafo Mantɔw mu dze maa mbabun dze hɔnho hyɛɛ eburow dua mu ɔnam ndɛ yi kuayɛ mfirdwuma, eguadzi na ndzɛmba fofor a wɔdze kyekyer ndzɛmba ho. 

Ɔdze eburow aba a no mu dur yɛ kilogram 45 nkotoku 33, Wellington mpaboa adaka na ndaka ebiasa a wɔdze hyew nwura maa Aboukrom Eburow Ekuafo Fekuw no.[9]

## Mboadze
Sammi Awuku

**Samuel Awuku** (wɔwoo no Ebɔwbira 10, 1984) yɛ Ghananyi amanyɛnyi a nna ɔyɛ dawurbɔ ntotonyi Abadziekyir, ɔmanmu mbaabun mboaboanonyi na ɔmanmu mboaboanonyi dze ma New Patriotic Party (NPP) amanyɛkuw no. ɔsan so yɛ Guamutsenanyi dze ma ɔmanmu mbaabun edwuma ma Asoɛe (YEA). Afe 2021, wɔfaa no dɛ Ntotoonyi Panyin dze ma ɔmanmu Akradze Tumdzi. Seseiara ɔyɛ mbrahyɛbaguanyi dze ma Akuapem Etsifi Ghana Ambatowmpasoa.

## Awo
Awuku Awuku yɛ banyin a ɔda mbasiafo anan hɔn ntamu na n’awofo hɔn kaakyir. Wɔwoo no na wɔtsetsee no wɔ Koforidua a ɔwɔ Boka Mantɔw mu wɔ Ghana.

## Nwomasua
Awuku nyaa no mbofraber mu nwomasua wɔ Nana Kwaku Boateng Experimental Skuul. ɔsɔw no Nsɔdo Skuul Nwomasua wɔ St. Augustine College a ɔwɔ Oguaa na ekyir yi osuaa political Science na Psychology wɔ Ghana Osuapɔn a ɔwɔ Legon mu. Okitsa Diploma wɔ Mbrasɛm mu fir London Osuapɔn na seseiara ɔreyɛ master’s degree wɔ Amanaman Nkitsahodzi wɔ Free Osuapɔn a ɔwɔ Berlin wɔ Germany. ɔasan enya Diploma wɔ Nwomasua wɔ Mbrasɛm mu nsɔwdo wɔ London Osuapɔn na Nwomasua dzibew Abɔdzin Krataa wɔ Amansan Dzikandzi fir Kennedy Skuul of Government wɔ Harvard Osuapɔn. Okitsa dɛ oewie Skuul na ɔrotoa do abɔdzin krataa wɔ Administration na Advertising, Marketing na Public Relations fir Ghana Institute of Management and Public Administration (GIMPA) na Ghana Institute of Journalism ndzidzido mu.

## Abrabɔ mu nsɛm
Awuku awar Mary Anane na ɔwɔ mbasiafo ebiasa.

## Amanyɛsɛm Edwuma
Ber ɔwɔ Ghana Osuapɔn mu no, Awuku nna ɔyɛ amanyɛnyi kurow ba, nna ɔrepɛ abɛyɛ esuafo no hɔn baanodanyi. Fir afe 2011 kɛpem 2013 mu no, ɔyɛɛ edwuma wɔ New Patriotic Party Dawurbɔ Ntotoosɛm dɛ ɔroboa dɛm ber no Dawurbɔ ntotoonyi no a wɔfrɛ no Nana Akomea, ansaana wɔrobotow amba eyi no dɛ ɔmanmu Mbaabun Baanodanyi wɔ Ebɔwbira, 2014.

Ber a 2012 ambatow a wɔdze kɔr Ghana kɔɔto baatan no na woritsie no, Wɔkaa dɛ Awuku aka nsɛm bi a ogu kɔɔto baatan noho fi. Wɔdze kyɛɛ no ber a onuu noho na ɔpaa kyɛw.

Dɛ ɔyɛ ɔmanmu Mbaabun Banodanyi no, Awuku yɛɛ edwuma yie na ɔboaboa mbaabun no ano ma ɔdze NPP hɔn nkonyimdzi baa 2016 Ghanafo Nyina ambatow mu.

Afe 2016 mu no, Ghanafo Mbaabun a nna wɔka bi a ɔwɔ mu no, Awuku tɔɔ do enum.
Adams Abdul-Sakam

**Adams Abdul-Salam** (wɔwoo no Dwowda, Mumu 16, 1985) ɔyɛ Ghananyi amanyɛnyi a ɔyɛ National Democratic Congress amanyɛkuw ba.ɔyɛ mbrahyɛbaguanyi dze ma New Edubease Ambatowmpasoa a ɔwɔ Esuantse Mantɔw mu.

## Abrabɔ ahyɛse na nwomasua
Adams Abdul-Salam wɔwoo no wɔ New Edubiase a ɔwɔ Esuantse Mantɔw mu wɔ Mumu 16, 1985 mu. ɔkɔr Skuul wɔ Kwame Nkrumah University of Science and Technology a ɔwɔ Ghana hɔ na owiee Bachelor of Arts degree wɔ Political studies wɔ afe 2009 mu. Abdul-Salam kitsa master’s degree wɔ Mpɔtamu Mpontu a no ngyinado wɔ Mpɔtamu Ndwumasɛm wɔ Brandon Osuapɔn a ɔwɔ Canada, owiee 2016. Owiee Skuul w& Kumase Nsɔwdo Skuul wɔ afe 2003.

## Edwumasɛm

### Ahyɛse Edwuma
Abdul-Salam soom dɛ Mpɔtamu Ndwuma Panyin wɔ Mpɔtamu Mpontu Dwuma Skuul wɔ Canada na ekyir yi Nhwehwɛmu Abadziekyir Mpɔtamu Kurow na Adenmu Apɔwmudzen Bea, Brandon Osuapɔn a ɔwɔ Canada.

### Football administration
ɔsoom dɛ Bɔɔlbɔ Ntotoonyi Panyin wɔ New Edubiase United Football Club. Seseiara ɔsom dɛ ɔka BɔɔlbɔKuw mpanyimfo noho.

## Mboaedze

Nkyekyεmu:Ghana Amanyɛnyi
Nkyekyεmu:National Democratic Congress (Ghana) amanyɛfo
Nkyekyεmu:Ghana Mbrahyɛbaguafo 2025–2029
Adama Sulemana

**Adama Sulemana** yɛ Ghananyi amanyɛnyi na mbrahyɛbaguanyi ma Tain Ambatowmpasoa a ɔwɔ Bono Mantɔw mu wɔ Ghana.

## Abrabɔ ahyɛse na nwomasua
Wɔwoo Adama Ebɔw 6, 1978 na ofi Nsawkaw a ɔwɔ Bono Mantɔw mu wɔ Ghana. Onyaa no BECE wɔ afe 1989 na afe 1992 mu. Onyaa no SSSCE wɔ afe 1995 mu. Onyaa no Bachelor of Education wɔ Psychology mu wɔ afe 2006 na no Master’s of Philosophy wɔ Psychology mu wɔ afe 2009.

## Edwumasɛm
Adama nna ɔyɛ Aban Krakye ma Tain wɔ Asoɛe a wɔhwɛ Aban Nkumaa na Apɔwmudzen Kyerɛkyerɛnyi wɔ Asoɛe a wɔhwɛ Apɔwmudzen ho nsɛm do.

### Amanyɛsɛm Edwuma
Adama yɛ NDC amanyɛkuw ba na seseiara mbrahyɛbaguanyi dze ma Tain Ambatowmpasoa. ɔdze amba 20,374 a ɔkyerɛ ɔha mu nkyekyɛmu 46.4% wɔ amba no nyina mu dzii nkonyim wɔ NPP nyimpa Gabriel Osei a onyaa amba 18,346 a ɔkyerɛ ɔha mu nkyekyɛmu 40.9%.

### Beesuom
Adama ka Nhyɛ Beesuom ho na Dawurbɔ Beesuom ho.

## N’abrabɔ mu nsɛm
Adama yɛ Kristosomnyi.
Haruna Seidu

**Alhaji Haruna Seidu** yɛ Ghananyi amanyɛnyi na mbrahyɛbaguanyi ma Wenchi Ambatowmpasoa a ɔwɔ Bono Mantɔw mu wɔ Ghana.

## Abrabɔ ahyɛse na nwomasua
Wɔ Haruna wɔ Kwakwar 4, 1974 na ofi Wenchi a ɔwɔ Bono Mantɔw mu wɔ Ghana. Onyaa no Masters wɔ Business Administration wɔ Marketing mu wɔ afe 2015 mu.

## Edwumasɛm
Haruna yɛ Adzetɔnyi na Edwuma Ntotoonyi ma Lamini Ghana Edwumakuw. ɔsan yɛ Kuadwumanyi.

### Amanyɛsɛm Edwuma
Haruna yɛ NDC amanyɛkuw ba na seseiara mbrahyɛbaguanyi ma Wenchi Ambatowmpasoa. ɔdze amba 26,068 a ɔkyerɛ ɔha mu nkyekyɛmu 51.1% wɔ amba no nyina mu dzii nkonyim wɔ NPP nyimpa George Yaw Gyan-Baffuor a onyaa amba 23,102 a ɔkyerɛ ɔha mu nkyekyɛmu 45.3% wɔ amba no nyina mu.

### Beesuom
Haruna ka Soronko Fotow Beesuom ho.

## Abrabɔ mu nsɛm
Haruna yɛ Nkramonyi.

## Adɔyɛ
Wɔ Sanda 2022 mu no, ɔdze wheelchairs 36 maa PWD fo no bi wɔ Wenchi Ayarsabea.
Sanja Nanja

**Sanja Nanja** (wɔwoo no Kwakwar 3, 1968) yɛ Ghana Amanyɛnyi na baguanyi wɔ Mbrahyɛbagua a ɔtɔdo Awɔtwe no wɔ Ghana Kwasafoman a Otsia Anan no mu a ogyinaa Atebubu Amantin Mpasuar a ɔwɔ Bono Epuei Mantɔw mu wɔ National Democratic Congress tsikitsi do.

## Ankorankor asetsena
Nanja yɛ Kristonyi (Assemblies of God). Ɔawar (ɔwɔ mba beenum).[1]

## Ahyɛse asetsena na nwomasua
Kwakwar 3, 1968. Ofi Saboba, kurow bi a ɔwɔ Ghana Etsifi Afamu Mantɔw mu.[3] Ɔkɔr Ghana Suapɔn mu na onyaa ne Bachelor of Arts wɔ Sociology na Abakɔsɛm mu wɔ afe 2005 mu.[1]

## Amanyɛsɛm
Nanja yɛ Ɔman Demokrasi Mbrahyɛbaguanyi (NDC). Afe 2012 mu no, osii akan maa Atebubu Amantin atsenae no wɔ NDC mbrahyɛbagua a ɔtɔdo esia a ɔwɔ ɔman a ɔtɔdo anan no tsikitsi do na odzii nkonyim.[1] Wɔdze abatow 16,964 na wɔdze paaw no wɔ abatow 34,411 a ɔfata a wɔtowee no nyinaa mu, a ɔnye 49.30% yɛ pɛr.[4] Nanja enntum ennkitsa ne dzibew dɛ Mbrahyɛbaguanyi no maa Attebubu Amantin wɔ afe 2016 abatow no mu ɔnam  bara a ne mantamu atsetsesɛm egyinatukuwfo no dze too no do ntsi. Bra a wɔbraa no no fi ne ndzeyɛɛ a ɔyɛɛ kyerɛɛ ne mantamu Ɔhembaa nna enyimtsia a ɔdze bi no wɔ redio do.[5][6][7]

### 2024 Abatow
Onyaa abatow 25,758 wɔ abatow 45,782 a wɔtowee no nyinara mu dze dzii Abu Issa Bimmie Badoun a ofi New Patriotic Party a onyaa abatow 18,977 wɔ afe 2024 amansan abatow no mu no so nkonyim.[8][9]

## Boayikuw ahorow
Nanja yɛ Atebmu Boayikuw no kuwba na ɔsan ka Asaase na Kwaa Boayikuw no ho. [3]

## Edwumafa
Ghana Nwomasua Dwumadzibea (ɔkyerɛkyerɛfo, Atebubu shs), Ɔkwankyerɛfo Boafo 11[1] . Mantɔw mu Panyin (DCE), (Atebubu Mantɔw mu) Sanda 7, 2009 - Sanda 7, 2013[1] Nwomasua ho ɔbemfo[1] .

## Mboadze
Joseph Kwame Kumah

**Joseph Kwame Kumah** (wɔwoo no Sanda 24, 1974) yɛ Ghana Amanyɛnyi a mprempren yi ɔsom dɛ Baguanyi wɔ Ghana Mbrahyɛbagua mu dze ma Kintampo Etsifi Mpasua no.

## Ahyɛse Abrabɔ na Nwomasua
Sanda 24, 1974 mu na wɔwoo Kumah na ofi Sugliboi wɔ Bono Epuei Mantɔw mu wɔ Ghana. Onyaa no suapɔn mu nwomasua a odzi kan wɔ afe 1999 mu. Afe 2010 mu no, owiee skuul no a nna ɔwɔ postgraduate adansedzi krataa wɔ Public Administration mu. Ekyir yi onyaa Master of Arts abɔdzin krataa wɔ Mpɔtamu Aban Edwumayɛ na Ahyehyɛdze mu fir Mpɔtamu Aban Adzesua Asoɛe.

## Edwuma
Kumah yɛ Fihwɛdofo wɔ Ghana Nwomasua Dwumadzibea.

## Amambu mu ndwuma
Kumah yɛ Ɔman Demokrasi Mbrahyɛbaguanyi.  Wɔpaaw no dɛ Mbrahyɛbaguanyi maa Kintampo Etsifi wɔ afe 2020 Ghana amansan abatow mu. Odzii nkonyim wɔ abatow 33,460 (abatow a wɔtowee no mu 62.98%). NPP kandzifo, Micheal Sarkodie Baffoe, dzii dza ɔtɔ do ebien a onyaa 16,499 (31.05%).

## Boayikuw ahorow
Kumah yɛ Atembu Boayikue no kuwba na ɔsan ka Nwomasua Boayikuw no ho.

## Dza ɔfa Noho
Kumah yɛ Kristonyi.

## Mboadze
Emmanuel Kwadwo Agyekum

**Emmanuel Kwadwo Agyekum** yɛ Ghana Amanyɛnyi na mbrahyɛbaguanyi dze ma Nkoranza Anafo Mpasua a ɔwɔ Bono Epuei Mantɔw mu wɔ Ghana. Esusuow-Aketseaba 2022 mu no, bɔɔ sombo dɛ Ghana Aporisifo tuw itur bɛyɛ enum ber a  nna wɔrototow itur wɔ  Nkoransa tsia Ghanafo dɛ wɔbɔsoɛr etsia Aporisifo ayaayaadze. Mprempren yi ɔyɛ Baguanyi wɔ Mbrahyɛbagua a ɔtɔ do Akrɔn no mu.

## Dza ɔfa Noho
Agyekum yɛ Adebɛntsesenyi.Ɔawar Adwoa Santuo Agyekum.

## Ahyɛse asetsena na nwomasua
Mumu 3, 1973 mu na wɔwoo Agyekum wɔ Nkoranza, Bono Epuei Mantɔw mu, Ghana,  ɔkɔr ntoado skuul wɔ amananadze. Onyaa maseyɛse nwomasua wɔ Wiadze Nyinaa Edwumayɛ mu wɔ Westminster Suapɔn,a ɔwɔ London, wɔ afe 2007 mu. Afei, osanee wiee Amanaman Ntamu masetɛse nwomasua a ɔfa Business Administration (IMBA) ho wɔ International Graduate Center na ɔtoaa n’adzesua do wɔ University of Applied Sciences wɔ Bremen, a ɔwɔ Germany, wɔ afe 2008 mu.

## Amanyɛsɛm
Agyekum yɛ Ɔman Demokrasi Mbrahyɛbagua (NDC) no kuwba. Wodzii kan paaw no dɛ mbrahyɛbaguanyi maa Nkoranza Anafo ber a odzii MP a odzi tum sesei, Ampofo Twumasi a ofi New Patriotic Party (NPP) mu no do nkonyim. Ɔyɛɛ kuropɔn no mu edwumayɛfo panyin (MCE) maa Nkoranza Anafo Municipality fitsi Sanda 2009 kesi Sanda 2013. Fitsi afe 2013 kesi Sanda 2017 no, odzii dwuma dɛ Ɔmanpanyin Abadziekyir a ɔhwɛ Mpɔtamu Aban do. Afe 2016 amansan abatow mu no, ɔhweer ne mbrahyɛbagua atsenae no maa Charles Konadu-Yiadom a ɔyɛ NPP. Naaso, ɔsan nyaa atsenae no wɔ afe 2020 abatow no mu, na onyaa abatow 29,408 (56.8%) tsiaa Konadu-Yiadom abatow 22,219 (42.9%) na People’s National Convention (PNC) kandzifo Florence Ampour nyaa abatow 121 (0.2%). Otumii nyaa n’egua no wɔ afe 2024 amansan ambatow no so mu.

## Mbrahyɛbagua no boayikuw ahorow
Agyekum soom dɛ Mbrahyɛ Boayikuw a Ɔka Ho nye Edwumayɛ nye Adan Boayikuw no kuwba(Subsidiary Legislation Committee and the Works and Housing Committee. 

## Edwumayɛfo edwuma
Ansaana ɔrokɔ amambusɛm mu no, nna Agyekum yɛ Special Care Recruitment Consultancy a ɔwɔ London, United Kingdom no panyin. Ekyir yi ɔyɛɛ kuropɔn no mu edwumayɛfo panyin wɔ Nkoranza Anafo Municipality fitsi Esusuow-Aketseaba 2009 kesi Sanda 2013.

## Mboadze
Daniel Ohene Darko

**Daniel Ohene Darko** ( a wɔwoo no Obiradzi 18, 1961) yɛ Ghana ɔmanyɛnyi a seseiara ɔyɛ Etsifi Denkyira Atɔe Ambatow Mpasua no hɔn mbrahyɛbaguanyi.

## Ɔbra Ahyɛse Na Nwomasua
Wɔwoo Daniel Ohene Darko wɔ Obɔiradzi 18, 1961 na ofi Ayanfuri a ɔwɔ Ghana Finimfin Mantɔw mu. Onyaa no nsɔwdo skuul mu adzesua a ɔyɛ SSCE no wɔ afe 1977 mu. Ɔsanee nyaa ne O-lɛbel wɔ afe 1977 mu na ɔtoaa do kɛgyee ne A-lɛbel adzesua wɔ afe 1983 mu. Ɔkɛgyee abɔdzin krataa wɔ Mbrasua mu wɔ afe 2001 mu dze kesi afe 2003 mu, na afe 2003 mu na ɔkɛgyee mbranyim ho ntsetsee dɛ ɔbɛyɛ mbranyimnyi a wɔagye no ato mu na ɔsanee kosuaa Executive Master of Business Administration(EMBA)-Marketing ho adze wɔ afe 2011 mu.

## Edwumayɛ
Daniel Ohene Darko kɛyɛɛ edwuma wɔ Kwasi Blay and Associates a ɔwɔ Ghana dɛ mbranyimnyi. Ɔsanee kɛyɛɛ edwuma wɔ Amicus Legal Consult a nna edwuma yi so wɔ Ghana. Ɔno nye Panyin paara a ɔda Betta Law Consult ano. Seseiara, ɔyɛ edwuma dɛ mbrahyɛbaguanyi wɔ National Democratic Congress amanyɛkuw no ne dzin mu ma Etsifi Denkyira Atɔe Ambatow Mpasua no wɔ Finimfin Mantɔw mu wɔ Ghana.

## Amanyɛsɛm
Daniel Ohene Darko kegyinae dɛ NDC amanyɛkuw no mu mba ntow no do amba nyi no ma okegyina mper Etsifi Denkyira Atɔe Ambatow Mpasua a ɔwɔ Ghana Finimfin Mantɔw mu mbrahyɛbagua egua no na odzii nyim 

Etsifi Denkyira Atɔe ambatow Mpasua no do no,ɔno na odzii nyim wɔ hɔ wɔ afe 2020 mu ambatow kɛse a ɔkɔr do no mu wɔ National Democratic Congress amanyɛkuw no ne dzin mu ber a onyaa amba a wɔtowee nyina mu 18,446 a ogyina hɔ ma ɔha nkyɛmu 50.7 ma dɛm ntsi ɔmaa no ho kwan ma ɔkɛkaa Mbrahyɛbagua a Otsia Awɔtwe no ho wɔ Ka-bi-ma-menka-bi Amambu a otsia Anan no mu. Nyia odzii no do konyim a ofi New Patriotic Party amanyɛkuw no mu no a ɔdze Samuel Nsowah-Djan no nyaa amba nyina a wɔtowee no mu 17,925 a ogyina hɔ ma ɔha nkyɛmu 49.3.

### Boayikuw Ahorow A Wɔayɛ Edwuma Wɔ do
Daniel Ohene Darko ka Mbabun, Agodzi na Amambra Boayikuw  a ɔwɔ Mbrahyɛbaguamu no ho na ɔsan ka Ohia Do Ntsewee Ho Nhyehyɛɛ Boayikuw no ho.

## N'abrabɔ
Daniel Ohene Darko yɛ Kristiennyi.

## Mboaedze
Akwasi Gyamfi Onyina‑Acheampong

**Akwasi Gyamfi Onyina‑Acheampong** (wɔwoo no Sanda 13, 1980) yɛ Ghana Amanyɛnyi a ɔrosom dɛ Mbrahyɛbaguanyi dze ma Kwabre Epuei Mpasuar a ɔwɔ the Asante Mantɔw mu. Ogyina New Patriotic Party (NPP) anan mu wɔ Mbrahyɛbagua a ɔtɔdo Akrɔn no wɔ Ghana Kwasafoman a Otsia Anan no mu.

## Ahyɛse asetsena na Nwomasua
Abira, kurow bi a ɔwɔ Asante Mantɔw mu wɔ Ghana na wɔwoo Onyina‐Acheampong. Ɔhyɛɛ ne nwomasua ase wɔ Kumasi ntoado skuul mu, faako a owiee ne GCE Ordinary Level wɔ Obiradzi 1994 na Advanced Level wɔ Obiradzi 1996. Ekyir yi ɔkɔr Oguaa Suapɔn, na owiee skuul wɔ Ayɛwoho 2001 mu nyaa Bachelor of Education abɔdzin krataa wɔ adwen na ndzeyɛɛ ho nyimdzee mu (First Class Honours).[1]

## Edwuma
Onyina‐Acheampong fir n’edwuma ase wɔ kookoo na Atsea edwumayɛ mu. Nna ɔwɔ dzibew ahorow wɔ AgroEcom Ghana Ltd, a Mantamu hwɛdofo, Mpɔtamu hwɛdofo, Edwumayɛ hwɛdofo, na Edwumakuw a Wɔma Tum Krataa (Cocoa) no Tsitsenanyi a ɔyɛ edwuma ka ho. Ɔsanso yɛɛ General Manager wɔ Ecom Ghana (Kiteko) na Ecom Ghana (Unicom) nyinara so. No dwumadzi a odzi kan no bi nye ɔhwɛfo na edwuma hwɛdofo dzibew wɔ Sompa Kookoo na Caspian UK.[2]

## Amanyɛsɛm
Akwasi Gyamfi Onyina‐Acheampong sii akan na odzii nkonyim wɔ Kwabre Apuei mbrahyɛbagua no mu wɔ Mumu 2024 amansan abatow no mu wɔ New Patriotic Party (NPP) tsikitsi do, a odzii Francisca Oteng‐Mensah adze. Mbrahyɛbagua mu no, ɔsoom wɔ Budget Committee na Independent Constitutional Bodies Committee no mu[5]

## Ngyinado

Nkyekyεmu:New Patriotic Party amanyɛfo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Festus Awuah Kwofie

**Dr. Festus Awuah Kwofie** ( a wɔwoo no Sanda 8,1967) yɛ Ghana ɔmanyɛnyi. Nna ɔka mbrahyɛbagua a otsia Awɔtwe n ho wɔ Ka-bi-ma-menka-bi Amambu a otsia anan no mu wɔ Ghana a nna ogyina Etsifi Denkyira Epuei Ambatow Mpasua no a ɔwɔ Ghana Finimfin Mantɔw mu no anan mu wɔ Mbrahyɛbaguamu wɔ amanyɛkuw a ɔdze New Patriotic Party (NPP) dzin mu.

## Ɔbra Ahyɛse Na Nwomasua
Wɔwoo Festus wɔ Sanda 8,1967. Ofi Buabinso-Dunkwa-Offin a ɔwɔ Finimfin Mantɔw mu wɔ Ghana. Onyaa no nsɔwdo adzesua wɔ Tarkwa Nsɔwdo Skuul mu na Fijai Nsɔwdo Skuul nyina mu wɔ afe 1988 mu. Ɔkɛgyee nwomasua ho abɔdzin krataa wɔ Bachelor of Arts(Statistics, Economics na Geography) mu wɔ University of Ghana mu wɔ afe 1992 mu na afe 2003 mu nso ɔkɛgyee Masetɛs wɔ Business Administration mu a Finance ho adzesua ka  wɔ University of Leicester mu. Ɔwɔ Masetɛs wɔ Applied Business Research mu na ɔsanee kɛgyee abɔdzin krataa a wɔgye no adzesua a ɔkɔ enyim yie ekyir wɔ Contemporary management mu wɔ Swiss Business School a ɔwɔ Zurich a ɔwɔ Switzerland mu wɔ af 2017 mu.

## Edwuma
Nna Festus nye Panyin Paara a ɔda Jeseque Company Limited ano. Nna ɔno nye Kwankyerɛfo Panyin a ɔhwɛ Sikasɛm mu esian ho Ntotoe wɔ bank of Africa. Nna ɔsan yɛ Kwankyerɛfo Abadziekyirwɔ Cocoa Merchant Limited. Nna ɔsan yɛ Sikasɛm Hwɛdofo Panyin wɔ First African Group Limited.

## Amanyɛsɛm
Festus yɛ amanyɛkuw New Patriotic Party (NPP) mu ba. NPP amanykuw no hɔn ambatow a wɔdze hyehyɛɛ do yii nyia ɔbɔkɔ akɛper mbrahyɛbagua egua no wɔ amanyɛkuw no ne dzin mu wɔ afe 2020 mu no na ɔdze dzii konyim. Seseiara, ɔka Mpanyimfo a wɔda Ghana Shippers Authority ano no ho.

### 2020 Ambatow
Afe 2020 mu Ghanama mu nyina ambatow kɛse a ɔkɔr do no, ne nsa kaa Etsifi Denkyira Epuei Ambatow Mpasua no ne Mbrahyɛbagua egua no ber aonyaa amba a wɔtowee nyina mu 26,771 a ogyina hɔ ma ɔha nkyɛm 54.76 ma hɔn a ɔnye hɔn peer egua no hɔn mu kor a ɔdze emelia Ankomah a ofi NDC amanyɛkuw no mu no nyaa 22,121 a ogyina hɔ ma ɔha nkyɛmu 45.24, nyia ofi GUM amanyɛkuw no mu a ɔdze Christiana Asante no so nyaa amba a wɔtowee no mu 337 a ogyina hɔ ma ɔha nkyɛmu  0.7, Amaniampong Owusu Offin a ofi PNC amanyɛkuw no mu so enya amba kor mpo a ɔyɛ hwwe(0) a ogyina hɔ ma ɔha nkyɛmu 0.0.

### Boayikuw Ahorow A Ɔayɛ Edwuma Wɔ Do
Ɔyɛɛ Ɔpanyin Abadiakyiri wɔ Bɔbeasu ne Mmofra Boayikuw no mu na ɔsan nso yɛ Mmabun, Agumadi ne Amammerɛ Boayikuw no muni wɔ Mmarahyɛ Bagua a Ɛto so Awotwe a ɛwɔ Ghana Aman a Ɛto so Anan no mu.[1] Na ɔsan nso yɛ AD-HOC Boayikuo a wɔbɛpaw Sikakorafoɔ a ɔnyɛ Sikasɛm ho akontabuo wɔ Akontaabuo Panyin no mu no muni.[2][3]

Ɔyɛɛ Panyin Abadziekyir wɔ Bɔbea na Mbofra Ho Boayikuw na nna ɔsan ka Boayikuw a ɔhwɛ Mbabun, Agodzi, na Amambra do no ho wɔ Mbrahyɛbagua a otsia awɔtwe wɔ Ka-bi-ma-menka-bi amambu a otsia anan no ho. Nna ɔka AD-HOC Boayikuw a wɔbɛpaw Sikasɛm ho Nhwehwɛmunyi ma ɔaakɔhwɛ dza ɔkɔ do wɔ Ghanman mu nyina Sikasɛm ho Nhwehwɛmu panyin papaapa no dwumadzi mu.

## Abrabɔ
Festus yɛ Kristiennyi.

## Mboaedze
Dominic Napare

**Dominic Napare** (wɔwoo no ɔberɛfɛw 3, 1969) ɔyɛ Ghananyi amanyɛnyi na mbrahyɛbaguanyi wɔ mbrahyɛbagua a otsia Esia, Esuon, Awɔtwe na Akrɔn wɔ Ghana Amambu a otsia Anan no na ogyinaa mu maa Sene Boka Ambatowmpasoa a ɔwɔ Bono Boka Mantɔw wɔ National Democratic Congress dzin mu.

## Abrabɔ mu nsɛm
Napare yɛ Kristosomnyi (Catholic). ɔawar wɔ mba anan.

## Abrabɔ ahyɛse na nwomasua
Wɔwoo Napare ɔberɛfɛw 3, 1960. Ofi Kajaji, kurow bi a ɔwɔ Bono Boka Mantɔw mu wɔ Ghana. Owura Winneba Nwomasua Osuapɔn mu, hɔ na onyaa Bachelor of Education degree wɔ management and secretarial Studies.

## Amanyɛsɛm
Napare yɛ National Democratic Congress (NDC) amanyɛkuw ba. afe 2012 mu no, ogyinaa Sene Boka egua no wɔ NDC dzin mu wɔ Mbrahyɛbagua Esia wɔ Ghana Amambu a otsia Anan no na odzii nkonyim.

## Edwumasɛm

* Aban Krakye (DCE) (Sene East District), 28 April 2009–2012.
* Mbrahyɛbaguanyi (7 January 2013–present; 2nd term)
* Nwomasuanyi

## Adɔyɛ
Afe 2021 mu no, Napare kyɛɛ efirtseta maa Porisi Mbea ebiasa wɔ no mpasoa do.
Nkyekyεmu:Ghana Amanyɛnyi
Nkyekyεmu:National Democratic Congress (Ghana) amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029